A BIZOTTSÁG 643/2005/EK RENDELETE
(2005. április 27.)
az Európai Közösségek nem pénzügyi befektetett eszközeinek számviteli kezeléséről szóló, 2909/2000/EK rendelet hatályon kívül helyezéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (1) és különösen annak 133. cikke (1) bekezdésére,
mivel:
(1)
Az Európai Közösségek nem pénzügyi befektetett eszközeinek számviteli kezeléséről szóló, 2909/2000/EK rendelet (2) az 1977. december 21-i költségvetési rendelet értelmében számviteli szabályokat és módszereket ír elő a nem pénzügyi befektetett eszközök vonatkozásában.
(2)
Az 1977. december 21-i költségvetési rendeletet az 1605/2002/EK rendelettel helyettesítették.
(3)
Az új költségvetési rendelet VII. címének 133. cikke előírja, hogy a számviteli szabályokat és módszereket a Bizottság számvitelért felelős tisztviselője fogadja el.
(4)
Az 1605/2002/EK rendelet 181. cikke (2) bekezdésének 3. albekezdése előírja, hogy az említett rendelet VII. címének rendelkezései a 2005-ös költségvetési évre teljes mértékben hatályban lesznek.
(5)
A 2909/2000/EK rendeletet 2005. január 1-jével hatályon kívül kell helyezni, továbbra is érvényben marad azonban a 2005 előtti költségvetési évek könyvelési eljárásaira nézve,
ELFOGADTA EZT A RENDELETET:
1. cikk
A 2909/2000/EK rendelet hatályát veszti.
Továbbra is érvényben marad azonban a 2005 előtti költségvetési évek könyvelési eljárásaira nézve.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ezt a rendeletet 2005. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. április 27-én.